Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: d) Az 1990. évi IV. törvény alapján nyilvántartásba vett
Paragraph Index: 157

12. Erotikus szolgáltatást nyújtó üzletekben (pl. peep show) történő erotikus tánc és filmek kísérőzenéje után: 5 kabinig napi 820 Ft, 5 kabin felett napi 1650 Ft szerzői jogdíjat kell megfizetni. Masszázsszalonok zenefelhasználásáért napi 1650 Ft szerzői jogdíjat kell megfizetni. 13.1. A 4. a), b), valamint 8. c) pontban említett koncert, illetve háttér élőzene kivételével az 1—12. pontokban meghatározott zeneszolgáltatás után az ott megállapított szerzői jogdíjak mellett további 20%, az előadóművészek és a hangfelvétel-előállítók közös jogkezelő szervezeteit illető jogdíjat is meg kell fizetni azokban az esetekben, amikor kereskedelmi célból kiadott hangfelvétel vagy arról készült másolat bármilyen módon történő közvetlen nyilvánossághoz közvetítésére alkalmas technikai eszköz (bármilyen analóg vagy digitális hangfelvétel-lejátszó berendezés) áll rendelkezésre az 1—12. pontokban említett gépzene felhasználásához. 13.2. A 4. a), b) valamint 8. c) pontban említett koncert, illetve háttér élőzene kivételével az 1—12. pontokban meghatározott zeneszolgáltatás után az ott megállapított szerzői jogdíjak mellett további 8%, az előadóművészek és a hangfelvétel-előállítók közös jogkezelő szervezeteit illető jogdíjat is meg kell fizetni azokban az esetekben, amikor kereskedelmi célból kiadott hangfelvétel vagy arról készült másolat bármilyen módon történő közvetett nyilvánossághoz közvetítésére alkalmas technikai eszköz (pl. bármilyen analóg vagy digitális rádió vagy televízió) áll rendelkezésre az 1—12. pontokban említett gépzene felhasználásához. IV. Fejezet NYILVÁNOSSÁGHOZ KÖZVETÍTÉSÉRT FIZETEND Ő JOGDÍJAK A) A rádió- vagy televízióműsorok egyidejű változatlan továbbközvetítését végző szervezetek által fizetendő jogdíjak

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes